stanford-oval/wikipedia huggingface dataset:
Kilkennyn konfederaatio
Konfederaation perustaminen

Konfederaatio syntyi vuoden 1641 katolisten kapinan ja samaan aikaan käynnissä olleen Englannin sisällissodan seurauksena. Sen perustivat Irlannin vanhoihin englantilaistaustaisiin katolisiin ylimyssukuihin (Old English) kuuluneet Irlannin parlamentin edustajat yhdessä katolisten piispojen kanssa, joista kumpikaan ryhmä ei ollut osallistunut itse kapinaan. Heidän alkuperäisenä tarkoituksenaan oli saada järjestystä alueille, jotka kapinalliset olivat vallanneet. Kilkennyn kaupungissa toukokuussa 1642 pidetty kirkolliskokous kutsui katolisia eri puolilta Irlantia kokoontumaan sinne ja kesäkuussa katolisten ”korkein neuvosto” järjestäytyi Kilkennyssä. Konfederaation edustajakokous kokoontui ensimmäisen kerran Kilkennyssä 24. lokakuuta 1642 ja se kutsuttiin koolle kahdeksan kertaa vuoteen 1650 mennessä. Kokous asetti Irlannille hallituksen, ryhtyi keräämään veroja ja kokoamaan armeijaa. Konfederaation hallitsema alue käsitti noin kaksi kolmasosaa Irlannista.
Konfederaation sodan vaiheet

Konfederaation johtajat vaativat katolisen uskon turvaamista, takavarikoitujen maiden palauttamista ja riippumattoman Irlannin parlamentin perustamista. Heidän tavoitteenaan oli sovinto Englannin kuninkaan Kaarle I:n kanssa, sillä kuningasta pidettiin ainoana turvana katolisuuden vastaista Englannin parlamenttia vastaan. Kaarle I oli jo vuodesta 1643 alkaen halukas saamaan aikaan sovinnon Irlannin konfederaation kanssa sinä toivossa, että hän saisi koottua Irlannista uskollisia joukkoja, jotka kääntäisivät sisällissodan Englannissa hänen voitokseen. Kaupankäynti rauhanehdoista jatkui sitä mukaa kun kuninkaan asema heikkeni. Samaan aikaan konfederaation joukot kävivät Irlannissa sotaa ja vuodesta 1644 alkaen myös hedelmättömiä rauhanneuvotteluita Dublinia kuninkaan edustajana hallinneen Ormonden herttuan kanssa. Konfederaation joukkojen komentajaksi oli Ulsterissa nimitetty Owen Roe O’Neill ja Leinsterissa Thomas Preston, joista varsinkin O’Neill saavutti useita voittoja. Parlamentin vastarinta kaatoi kuninkaan yrityksen solmia konfederaation kanssa aselepo syksyllä 1643 ja sama toistui vuonna 1645.
Vuonna 1645 Irlantiin saapui paavin lähettiläs Giovanni Battista Rinuccini, joka toi konfederaation armeijalle aseita ja lietsoi sitä jatkamaan sotimista sekä tukemaan kuningasta sisällissodassa. Konfederaatio kuitenkin allekirjoitti maaliskuussa 1646 Ormonden kanssa sopimuksen, joka sisälsi Englannin puolelta vain vaatimattomia uskonnonvapauteen liittyneitä myönnytyksiä. Tämän seurauksena konfederaation sisälle syntyi hajaannus, kun osa halusi – Rinuccinin tukemana – täyttä riippumattomuutta Irlannille ja osa oli valmis tyytymään sopuun kuninkaan kanssa sillä ehdolla, että lähinnä katolisten uskonnonvapaus turvattaisiin. Jyrkempi linja vahvistui, kun sitä tukenut O’Neill saavutti myöhemmin samana vuonna kuuluisimman voittonsa lyödessään skotlantilaisen kenraali Robert Monron armeijan Benburbin taistelussa.
Kaarle I:n tappio Englannin sisällissodassa sinetöi lopulta Irlannin konfederaation kohtalon. Ormonde luovutti kesällä 1647 vallan Dublinissa parlamenttia tukeneelle armeijalle, jota komensi eversti Michael Jones. Jones voitti elokuussa 1647 Prestonin Dungan Hillin taistelussa ja löi myöhemmin konfederaation joukot myös Rathminesin taistelussa. Konfederaatio sai tammikuussa 1649 solmittua rauhan kuningas Kaarle I:n kanssa, mutta ilo oli lyhytaikainen, sillä vielä saman kuukauden aikana Englannin parlamentti tuomitsi kuninkaan kuolemaan ja hänet teloitettiin. Oliver Cromwell nousi maihin Irlannissa elokuussa 1649 ja kukisti konfederaation valloittaessaan koko saaren. Hän valtasi Kilkennyn maaliskuussa 1650.
Aiheesta muualla

A Failed Revolution? The Irish Confederate war in its European context (3:1) (englanniksi) History Ireland
Kortikotropiini

Kortikotropiini eli adrenokortikotrooppinen hormoni eli ACTH on hormoni, jota erittyy aivolisäkkeen etulohkosta. Kortikotropiini edistää lisämunuaiskuoren hormonien eritystä. Kortikotropiinin eritystä aivolisäkkeen etulohkosta stimuloi hypotalamuksen erittämä kortikoliberiini. Sen pitoisuus määritetään ihmisen verestä, kun epäillään eräitä kortisoliaineenvaihduntaan eli lisämunuaisen toimintaan liittyviä sairauksia, esimerkiksi Addisonin tautia, Cushingin oireyhtymää tai Nelsonin oireyhtymää.
Kortikotropiinin kemiallinen kaava on C207H308N56O58S, moolimassa 4541,07 g/mol ja CAS-numero 9002-60-2.
Aiheesta muualla

Yhtyneet Laboratoriot (Arkistoitu – Internet Archive)
Tohtori.fi: Kortikotropiini
Terveysportti: Kortikotropiini
PubChem: Adrenocorticotropic Hormone (englanniksi)
DrugBank: Corticotropin (englanniksi)
KEGG: Corticotropin (englanniksi)
ChemBlink: Corticotropin (englanniksi)
Portugalinvesikoira

| Portugalinvesikoira |
| --- | --- |

Avaintiedot
Alkuperämaa:   Portugali
Määrä:  Suomessa rekisteröity 2 595
Alkuperäinen käyttö:  apuna kalastajille
Nykyinen käyttö:  seura- ja harrastuskoira
Elinikä:  12–16 vuotta
Muita nimityksiä:  portugeesi, Portuguese Water Dog, chien d'eau portugais, Portugiesischer Wasserhund, perro de agua portugués, portugali veekoer
FCI-luokitus:  ryhmä 8 Noutajat, ylösajavat koirat ja vesikoirat alaryhmä 3 Vesikoirat #37
Ulkonäkö
Paino:  uros 19–25 kg narttu 16–22 kg
Säkäkorkeus:  uros 50–57 cm  narttu 43–52 cm
Väritys:  ruskea, musta tai valkoinen - valkoisin merkein tai ilman
Portugalinvesikoira (port. Cão de Água Português) on portugalilainen koirarotu, joka kuuluu FCI:n roturyhmään 8. Se oli vuonna 2019 kotimaassaan kuudenneksi suosituin portugalilainen rotu.
Ulkonäkö

Portugalinvesikoira on keskikokoinen, lyhytrunkoinen, lihaksikas ja roteva. Karvapeite voi olla joko kihara tai laineikas. Sallitut väritykset ovat ruskea, musta ja valkoinen. Kahdella ensin mainitulla valkoiset merkit hyväksytään kuonossa, niskassa, rintakehässä, vatsassa, raajojen alaosissa ja hännänpäässä. Urosten säkäkorkeus vaihtelee 50–57 cm välillä (ihanne 54 cm) ja paino 19–25 kg välillä, kun taas nartuilla vastaavat mitat ovat 43–52 cm (ihanne 46 cm) ja 16–22 kg.
musta
ruskea
valkoinen
musta-valkoinen
Luonne ja käyttäytyminen

Rotumääritelmän mukaan portugalinvesikoiran perusluonne on oppivainen, älykäs, rasitusta kestävä ja rohkea, mutta myös itsepäinen ja jopa pidättyväinen. Tarkkaavainen ja läpitunkeva katse ja erinomainen näkö- ja hajuaisti ovat myös tyypillisiä piirteitä rodulle. Portugalinvesikoiralla saattaa ilmetä vahtimisviettiä. Luonteeltaan portugalinvesikoirat ovat kuitenkin harvinaisen vilkkaita ja aktiivisia, eivätkä väsy helposti. Portugeeseilla on tapana innostuessaan hyppiä korkealle, joka täytyy jo pentuna opettaa siltä pois. Portugeesi myös kiintyy syvästi omistajaansa ja seuraa tätä joka paikkaan päästämättä tätä silmistään.
Alkuperä

Portugalinvesikoira on vanha rotu ja se on luultavasti samaa alkuperää kuin espanjanvesikoira, irlanninvesispanieli ja villakoira.
Ennen rotu oli suurena apuna kalastajille, koska se kuljetti verkkoja ja vartioi veneitä. Sitä käytettiin myös kuljettamaan viestejä sekä tavaraa veneiden ja rannan välillä. Ensimmäinen portugeesi saapui Suomeen vuonna 1989 ja ensimmäinen pentue saatettiin maailmaan vuonna 1990.
Hoito

Portugalinvesikoiran turkki ajellaan tyypillisesti takaosasta ja kuonosta lyhyeksi (ns. leijonaleikkaus). Tällaisesta leikkauksesta oli hyötyä koiran alkuperäisessä käyttötarkoituksessa, koska se piti koiran tärkeät elimet kuten sydämen lämpimänä, mutta takajalat vapaina uimista varten. Takaa ajeltu koira oli myös kevyempi nostaa veneeseen. Tällainen leikkaus on  yleensä vain näyttelyissä käyvillä koirilla, koska se on niin työläs pitää kunnossa. Kotikoirat ovat usein ajeltu aivan lyhyeen turkkiin, joka on huomattavasti helppohoitoisempi.
Harrastukset

Portugeesi on nykyisin lähinnä laiva- tai seurakoira. Tästä huolimatta sen kanssa voi harrastaa lähes mitä vain: verijälkeä, tottelevaisuutta (TOKO), agilitya (AGI), vesipelastusta (VEPE) ja koiratanssia. Portugalinvesikoira sai hiljattain jälleen myös PK-oikeudet.
Rotunsa paras Tukholman näyttelyssä.
Koripallon naisten Euroopan-mestaruuskilpailut 1987

Vuoden 1987 koripallon naisten Euroopan-mestaruuskilpailut pelattiin Espanjassa 4.–11. syyskuuta. Kisoihin osallistui 12 maata. Mestaruuden voitti Neuvostoliitto, hopeaa saavutti Jugoslavia ja pronssia Unkari. Turnauksen korikuningatar oli Unkarin Ágnes Németh.
Sijoitukset

Neuvostoliitto
Jugoslavia
Unkari
Tšekkoslovakia
Italia
Espanja
Ruotsi
Ranska
Bulgaria
Puola
Romania
Suomi
Kortikotropiinia vapauttava hormoni

Malli kortikotropiinia vapauttavan hormonin rakenteesta
Kortikotropiinia vapauttava hormoni (ACTH-RH,CRH, corticotropin-releasing hormone) eli kortikoliberiini on hypotalamuksen erittämä hormoni ja aivojen välittäjäaine. CRH on polypeptidihormoni, joka säätelee kortikotropiinin erittymistä aivolisäkkeen etulohkosta.. CRH:n toiminta liittyy stressivasteeseen.
Kortikoliberiinin anatomis-terapeuttis-kemiallisen lääkeluokituksen (ATC) koodi on V04CD04.
Aiheesta muualla

DrugBank: Corticoliberin (englanniksi)
Kirjaslampi (Kihniö)

| Kirjaslampi |
| --- | --- |
Valtiot:  Suomi
Maakunnat:  Pirkanmaa
Kunnat:  Parkano, Kihniö, Parkano
Koordinaatit:  62°05′31″N, 23°16′32″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Parkanonjärven alue (35.53)
Laskujoki:  suo-oja Hirvijärveen 
Järvinumero:  35.538.1.024
Mittaustietoja
Pinnankorkeus:  174,8 m 
Rantaviiva:  0,861 km 
Pinta-ala:  0,03125 km² 
 fiKirjaslampi 
Kirjaslampi  on Pirkanmaalla Kihniössä ja Parkanossa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Kirjaslampi on osa Nerkoonjärven valuma-aluetta.
Maantietoa

Lammen pituus on 270 metriä, leveys 150 metriä ja sen pinta-ala on 3,1 hehtaaria. Se sijaitsee Kihniön ja Parkanon välisellä rajalla Hirviperällä Kirjasnevan suoalueella. Suo on ojitettu ja osittain turvetuotannossa. Vain muutama suo-oja on yhdistetty lampeen ja turvetuotantoalueen vedet virtaavat pääosin lammen ohitse alajuoksulle viereisen  Hirvinevan tuotantoalueen vesien mukana. Lammen laskuoja yhtyy suo-ojiin ja virtaa niiden mukana Hirvijärveen ja siitä eteenpäin Hirvijokeen. Rantaviivan pituus on 850 metriä. Lammen eteläpäässä on kovaa metsämaata, mutta muuten sen rannat ovat suota. Rannoille ei ole rakennettu mitään eikä lammelle johda teitä. Lammen lähelle pääsee tuotantoalueelle johtavilta yhdystieltä 13357. Parkanon ja Kihniön välinen raja ylittää lammen siten, että kummallekin puolelle jää yhtä suuri osuus lammesta.
Kortisoni

| --- | --- |

Kortisoni
Systemaattinen (IUPAC) nimi
17,21-dihydroksipregn-4-eeni-3,11,20-trioni
Tunnisteet
CAS-numero: 53-06-5
ATC-koodi: H02AB10
PubChem CID: 4024
Kemialliset tiedot
Kaava: C21H28O5 
Moolimassa: 360,46 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 220–224 °C
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Kortisoni on lisämunuaisen kuorikerroksen hormoni. Tarkemmin se on kortikosteroidi, jonka kemiallinen kaava on C21H28O5 ja CAS-numero 53-06-5. Se on läheinen kortikosteronille ja kortisolille.
Kortisonin löysi vuonna 1950 yhdysvaltalainen kemisti Edward Calvin Kendall. Kendall sai samana vuonna Nobelin lääketieteen palkinnon.
Kortisoni-sanalla viitataan monesti eri lääkeaineisiin, jotka muistuttavat rakenteeltaan kortisonia.
Aiheesta muualla

PubChem: Cortisone (englanniksi)
Human Metabolome Database: Cortisone (englanniksi)
KEGG: Cortisone (englanniksi)
Knights of Labor

Knights of Laborin tunnus.
Knights of Labor (suom. Työn ritarit eli Työväen ritarit, alk. Noble and Holy Order of the Knights of Labor, Työväen ritarien ylhäinen ja pyhä veljeskunta) oli Yhdysvalloissa vuosina 1869–1949 toiminut työväenjärjestö. Se oli luonteeltaan oikeistolainen liike, joka nojasi republikaaniseen ideologiaan, vastustaen sosialismia ja radikalismia. Knights of Labor oli 1880-luvuilla maan suurin ja vaikutusvaltaisin työväenjärjestö, jolla oli parhaimmillaan yli 700 000 jäsentä. 1890-luvulta lähtien sen jäsenmäärä väheni niin, että järjestön lopettaessa toimintansa vuonna 1949 jäljellä oli enää yksi 50 jäsenen osasto.
Knights of Labor aloitti toimintansa Philadelphiassa räätäleiden perustamana vapaamuurarien kaltaisena salaseurana, mutta pudotti nimestään viittaukset "veljeskuntaan" vuonna 1882 ja luopui samalla jäsenrituaaleistaan. Järjestön ensimmäinen varsinainen organisoija oli irlantilaistaustainen Terence V. Powderly, ja sen jäsenistä suurin osa oli hänen tapaansa katolisia. Knights of Labor ajoi osittain samoja asioita kuin vasemmistolainen työväenliikekin. Niihin kuuluivat muun muassa kahdeksan tunnin työaika, lapsityövoiman kieltäminen sekä yleiset palkankorotukset. Sen keinovalikoimaan eivät kuitenkaan kuuluneet lakot, vaan vaatimuksia tavoiteltiin esimerkiksi boikottien kautta. Liikkeen perimmäisenä tavoitteena olivat työläisten hallinnoimat osuuskunnat.
Järjestön toiminta oli myös osittain ristiriitaista. Se hyväksyi naiset ja tummaihoiset jäsenikseen jo vuonna 1878, mutta samalla kuitenkin hyväksyi etelävaltioissa harjoitetun rotuerottelun eikä ottanut jäsenikseen aasialaistaustaisia. Vuonna 1885 Knights of Laborin paikallinen osasto osallistui Tacomassa kaupungin kiinalaisyhteisön karkottamiseen. Samana vuonna liikkeen katsotaan myös panneen alulle niin sanotun Rock Springsin verilöylyn, jonka yhteydessä Wyomingin Rock Springsissä sai surmansa ainakin 28 kiinalaista kaivosmiestä.
Nykyään Knights of Laborin merkittävimpänä perintönä pidetään työväen- ja protestilaulujen juurruttamista amerikkalaiseen työväenliikkeeseen.
Krogarviken

| Krogarviken |
| --- | --- |
Valtiot:  Suomi 
Paikkakunta:  Eckerö
Koordinaatit:  60°13′21″N, 19°32′40″E
Järvinumero:  94.110.1.003
Mittaustietoja
Rantaviiva:  0,71 km 
Pinta-ala:  0,02 km² 
 fiKrogarviken 
Krogarviken on järvi Eckerössä Ahvenanmaan länsiosassa. Sen pinta-ala on 1,93 hehtaaria. Etäisyys Maarianhaminasta on 26 kilometriä luoteeseen ja Tukholmasta 130 kilometriä koilliseen.
Maantiede

Krogarviken mainitaan Suomen läntisimmäksi järveksi. Sen länsipuolella sijaitsee useita alle hehtaarin laajuisia lampia, kuten nimetön lampi Enskärin saarella kaksitoista kilometriä Krogarvikenistä länteen.
Krogarvikenin pituus lounaasta koilliseen on 220 metriä. Järven etelä- ja itäranta on soistunut, saaria ei ole. Lounaiselta rannalta lähtee noin 70 metriä pitkä laskuoja Ahvenanmereen. Krogarvikenin pohjoispuolella sijaitsee Västra Insjön ja Östra Insjön. Luoteispuolella on Eckerön satama ja idässä asutusta. Päätie 1 kulkee Krogarvikenin eteläpuolitse.
Krogarviken (94.110.1.003) kuuluu Ahvenanmaan lounaiseen saaristoalueeseen (94.11), joka on toisen jakovaiheen vesistö Pohjoisen Ahvenanmeren päävesistössä (94). Lounaiseen saaristoalueeseen kuuluu seitsemäntoista järveksi luokiteltua vakavettä, joista Kungsöfjärden, Byträsk ja Storviken ovat laajimmat.
Kromatidi

Mitoosin metafaasissa oleva kromosomi.
1: kromatidi
2: sentromeeri
3: kromosomin lyhyt käsivarsi (p) ja
4: kromosomin pitkä käsivarsi (q).
Kromatidi on kahdentuneen kromosomin toinen puolikas, joka muodostuu mitoosin ja meioosin aikana ennen solunjakautumista. Yhden kahdentuneen kromosomin muodostavat siis kaksi identtistä kromatidia, jotka ovat toisissaan kiinni sentromeerin kohdalta. Siinä yhteydessä kromatidipareja saatetaan kutsua myös sisarkromatideiksi. Sentromeeri sijaitsee kromosomista vaihdellen eri paikassa kromatideja, eli joko keskellä tai lähempänä jompaakumpaa päätä.
Solunjakautumisen aikana sukkularihmasto tarttuu sentromeeriin kiinni ja vetää sisarkromatidit erilleen toisistaan, jonka jälkeen solu jakautuu kahdeksi uudeksi soluksi. Koska molemmissa sisarkromatideissa on keskenään sama perimä, ne myös sisältävät keskenään samat tiedot. Solunjakautumisen lopuksi molemmissa uusissa soluissa onkin täysin sama perimä kuin vanhassakin solussa oli. Kromosomit kuitenkin kuvataan usein juuri kahden kromatidin kanssa.
Kromatideja anafaasin aikana, kun kromosomit jakautuvat kahtia ja sisarkromatidit siirtyvät eri puolille solua.
Kromatideissa olevat poikkeamat voivat johtaa ongelmiin geeniperimässä ja soluissa. Esimerkiksi solunjakautumisen aikana voi käydä niin, että kromatidit eivät irtoa toisistaan kunnolla ja jakautuneisiin soluihin päätyy liian suuri tai pieni määrä kromosomeja.
Koripallon maailmanmestaruuskilpailut 1990

Vuoden 1990 koripallon maailmanmestaruuskilpailut pelattiin Argentiinassa 8.-19. elokuuta. Kisojen lopputurnaukseen selviytyi 16 maata. Mestaruuden voitti Jugoslavia, hopeaa saavutti Neuvostoliitto ja pronssia Yhdysvallat. Turnauksen korikuningas oli Brasilian Oscar Schmidt ja arvokkain pelaaja Jugoslavian Toni Kukoč.
Areenat

Vuoden 1990 MM-kilpailujen lopputurnaus pelattiin kuudessa eri kaupungissa:
Buenos Aires
Córdoba
Rosario
Salta
Santa Fe
Villa Ballester
Sijoitukset

Jugoslavia
Neuvostoliitto
Yhdysvallat
Puerto Rico
Brasilia
Kreikka
Australia
Argentiina
Italia
Espanja
Venezuela
Kanada
Angola
Kiina
Etelä-Korea
Egypti
MM-kilpailujen loppuottelu pelattiin 16 000-paikkaisella Luna Parkilla.
Kirjohanhet

| Kirjohanhet |
| --- | --- |
 Valkoposkihanhi (Branta leucopsis)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Alaheimo::  Hanhet Anserinae
Tribus::  Anserini
Suku::  Kirjohanhet Branta  Scopoli, 1769
Katso myös
   Kirjohanhet Wikispeciesissä   Kirjohanhet Commonsissa 
Infobox OKNimi-testi OK: 
Kirjohanhet (Branta) on hanhien alaheimoon kuuluva lintusuku.
Kirjohanhiin (Branta) kuuluvia lajeja

Pikkukanadanhanhi (Branta hutchinsii)
Havaijinhanhi (Branta sandvicensis)
Kanadanhanhi (Branta canadensis)
Punakaulahanhi (Branta ruficollis)
Sepelhanhi (Branta bernicla)
Valkoposkihanhi (Branta leucopsis)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
Knight Ridder

Knight Ridderin pääkonttorirakennus San Josessa, Kaliforniassa vuonna 2004.
Knight Ridder oli yhdysvaltalainen sanomalehtiin ja Internet-julkaisuihin erikoistunut viestintäyhtiö. Ennen kesäkuussa 2006 tapahtunutta yhtiön myyntiä The McClatchy Companylle se oli 32:lla lehdellään Yhdysvaltojen toiseksi suurin sanomalehtien julkaisija. Yhtiön pääkonttori sijaitsi San Joséssa Kaliforniassa, jonne se oli siirtynyt vuonna 2000 Floridan Miamista.
Knight Ridder syntyi kahden viestintäyhtiön fuusion tuloksena; John S. Knight perusti Knight Newspapers, Inc.:n vuonna 1933 ja Herman Ridder Ridder Publications, Inc.:n vuonna 1892. Molemmat yhtiöt menivät pörssiin vuonna 1969 ja ne fuusioituivat vuonna 1974. Yhtiö oli fuusion jälkeen hetken aikaa Yhdysvaltojen suurin sanomalehtien julkaisija.
Keväällä 2006 ilmoitettiin The McClatchy Companyn ostavan Knight Ridderin 6,5 miljardin dollarin kauppahinnalla. Yrityskauppa astui virallisesti voimaan 27. kesäkuuta samana vuonna.
Luettelo yhtiön sanomalehdistä

Yhtiön ja sen edeltäjien julkaisemiin sanomalehtiin lukeutuivat muun muassa:
| --- | --- |
 American News, 1928–2006  Akron Beacon Journal, 1903–2006  Belleville News-Democrat, 1997–2006  The Bellingham Herald, 2005–2006  Sun Herald, 1986–2006  Boca Raton News, 1969–1997  The Daily Camera, 1969–1997  The Bradenton Herald, 1973–2006  The Idaho Statesman, 2005–2006  Chicago Daily News, 1944–1959  The Charlotte Observer, 1955–2006  The State, 1986–2006  Columbus Ledger-Enquirer, 1973–2006  Contra Costa Times, 1995–2006  Detroit Free Press, 1940–2005  Duluth News Tribune, 1936–2006  Fort Worth Star-Telegram, 1997–2006  The Post-Tribune, 1966–1998  Grand Forks Herald, 1929–2006  The Kansas City Star, 1997–2006  Lexington Herald-Leader, 1973–2006  Long Beach Press-Telegram, 1952–1997:  The Telegraph, 1969–2006  The Miami Herald, 1937–2006  El Nuevo Herald, 1977–2006  The Herald, 1997–2006  The Sun News, 1986–2006  The News-Sentinel, 1980–2006  The Olathe News, 2000–2006  The Olympian, 2005–2006  Palo Alto Daily News, 2005–2006  Pasadena Star-News, 1956–1989  Philadelphia Daily News, 1969–2006  The Philadelphia Inquirer, 1969–2006  Saint Paul Pioneer Press, 1927–2006  San Jose Mercury News, 1952–2006  The Tribune, 1997–2006  Starkville Daily News, 1986–1987  Centre Daily Times, 1979–2006  Tallahassee Democrat, 1965–2005  The Daily Times-Leader, 1986–1987  The Wichita Eagle, 1973–2006  The Times Leader, 1997–2006
Koripallon naisten Euroopan-mestaruuskilpailut 1966

Vuoden 1966 koripallon naisten Euroopan-mestaruuskilpailut pelattiin Romaniassa 1.–9. lokakuuta. Kisoihin osallistui 12 maata aikaisemman 10 maan sijasta. Mestaruuden voitti kahdeksannen kerran (neljännen kerran peräkkäin) Neuvostoliitto, hopeaa saavutti Tšekkoslovakia ja pronssia Itä-Saksa. Turnauksen korikuningatar oli Unkarin Katalin Rátvay.
Sijoitukset

Neuvostoliitto
Tšekkoslovakia
Itä-Saksa
Romania
Alankomaat
Jugoslavia
Bulgaria
Puola
Unkari
Italia
Ranska
Länsi-Saksa
Aiheesta muualla

1966 European Championship for Women FIBA Archive (englanniksi)
Koripallon naisten Euroopan-mestaruuskilpailut
Kyōko Hamaguchi

| Mitalit | Mitalit | Mitalit |  |
| --- | --- | --- | --- |
|  Hamaguchi vuonna 2015 |  Hamaguchi vuonna 2015 |  Hamaguchi vuonna 2015 |  |
Maa:   Japani
Naispaini
|  Olympialaiset  |  Olympialaiset  |  Olympialaiset  |  |
|  Pronssia | Ateena 2004 | 72 kg |  |
|  Pronssia | Peking 2008 | 72 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Clermond-Ferrand 1997 | 75 kg |  |
|  Kultaa | Poznań 1998 | 75 kg |  |
|  Kultaa | Boden, Hildursborg 1999 | 75 kg |  |
|  Kultaa | Khalkis 2002 | 72 kg |  |
|  Kultaa | New York 2003 | 72 kg |  |
|  Hopeaa | Budapest 2005 | 72 kg |  |
|  Hopeaa | Guangzhou 2006 | 72 kg |  |
|  Pronssia | Sofia 2000 | 75 kg |  |
|  Pronssia | Tokio 2008 | 72 kg |  |
|  Pronssia | Moskova 2010 | 72 kg |  |
| Aasian kisat  | Aasian kisat  | Aasian kisat  |  |
|  Kultaa | Busan 2002 | 72 kg |  |
|  Hopeaa | Doha 2006 | 72 kg |  |
|  Pronssia | Guangzhou 2010 | 72 kg |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | Xiaoshan 1996 | 70 kg |  |
|  Kultaa | Tokio 2004 | 72 kg |  |
|  Kultaa | Almaty 2006 | 72 kg |  |
|  Kultaa | Biškek 2007 | 72 kg |  |
|  Kultaa | Jeju 2008 | 72 kg |  |
Kyōko Hamaguchi (jap. 浜口 京子, Hamaguchi Kyōko, s. 11. tammikuuta 1978 Taitō, Tokio) on japanilainen naispainija ja moninkertainen arvokisamitalisti.
Hamaguchi voitti olympiapronssia 72 kilogramman sarjassa sekä Ateenan kesäolympialaisissa 2004 että Pekingissä neljä vuotta myöhemmin. Lisäksi hän on voittanut kymmenen MM-mitalia ja Aasian kisoista yhden kulta-, yhden hopea- ja yhden pronssimitalin. Aasian-mestaruuskisoista Hamaguchilla on viisi kultamitalia.
Koforidua

| Koforidua |
| --- | --- |

 Koforidua
 Koordinaatit: 6°5′59″N, 0°15′0″W 
Väkiluku (2010):  120 971
Infobox OKVirheellinen NIMI-arvo: 
Koforidua on kaupunki kaakkois-Ghanassa Densu-joen valuma-alueella.
Koforidua on yksi Ghanan vanhimmista kaakaontuotantoalueista. Se on myös tärkeä rautateiden solmukohta vuodesta 1923 Accran ja Kumasin välisen rautatien valmistuttua. Kaupungin väkiluku oli 120 971 vuonna 2010.